ফিফা বিশ্বকাপ
ফিফা বিশ্বকাপ () (ফুটবল বিশ্বকাপ, সকার বিশ্বকাপ, অথবা শুধু বিশ্বকাপ নামেও পরিচিত) একটি আন্তর্জাতিক ফুটবল প্রতিযোগিতা যেখানে ফিফা ( — উচ্চারণ: "ফেদেরাসিওঁ অ্যাঁতের্নাসিওনাল্‌ দ্য ফুৎবল্‌ আসোসিয়াসিওঁ‌", অর্থাৎ "আন্তর্জাতিক ফুটবল সংস্থা") সহযোগী দেশগুলোর পুরুষ জাতীয় ফুটবল দল অংশ নেয়। ফিফা বিশ্ব ফুটবল নিয়ন্ত্রণকারী সংস্থা। ১৯৩০ সালে এই প্রতিযোগিতা শুরু হয় এবং এখন পর্যন্ত চার বছর পর পর অনুষ্ঠিত হচ্ছে। মাঝে দ্বিতীয় বিশ্বযুদ্ধের কারণে ১৯৪২ ও ১৯৪৬ সালে এই প্রতিযোগিতা অনুষ্ঠিত হয়নি।
উয়েফা ইউরো ২০২০
২০২০ উয়েফা ইউরোপীয় ফুটবল চ্যাম্পিয়নশিপ, সাধারণত উয়েফা ইউরো ২০২০ অথবা শুধুমাত্র ইউরো ২০২০ হিসাবে পরিচিত, হলো ১৬তম উয়েফা ইউরোপীয়ান চ্যাম্পিয়নশিপ, যেটি চার বছর পর পর ইউরোপের দেশগুলোকে নিয়ে উয়েফা দ্বারা আয়োজিত আন্তর্জাতিক ফুটবল।